tomron87/hebrew-wikipedia-sentences-corpus huggingface dataset:
קמפ, שלמד בתיכון קונקורד באינדיאנה, שבר חלק נכבד מהשיאים לשחקני תיכון באינדיאנה שקבע לארי בירד שלמד בתיכון פרנץ' ליק באינדיאנה.
קמפ נבחר במקום ה-17 בדראפט בשנת 1989 והיה לאחד מחלוצי הטרנד של שחקנים שנבחרו בדראפט היישר מהתיכונים.
הוא בילה את מיטב שנותיו בסיאטל, שעל ידיה נבחר ואיתה הצליח להעפיל לגמר ה-NBA בשנת 1996. סיאטל הציגה באותה שנה את השילוב הטוב בין קמפ לבין גארי פייטון, אולם יכולתם לא עמדה להם בפני מייקל ג'ורדן והשיקגו בולס.
קמפ מצא את דרכו החוצה, אבל השנים הבאות שלו – בקליבלנד קאבלירס, פורטלנד טרייל בלייזרס ובאורלנדו מג'יק – נחשבות לשנות הדעיכה של השחקן, שהסתבך בבעיות סמים ובתביעות אבהות רבות.
קמפ שימש בין היתר כמודל לפאוור פורוורד החדש האתלטי, בעל יכולת ריבאונד, מסירה והגנה.
הוא ידוע בכינויו ה-Reign Man ("האיש השולט"), על שום הדומיננטיות שלו על המגרש.
קמפ נבחר בדראפט 1989 על ידי סיאטל סופרסוניקס, אליה הגיע היישר מהתיכון.
בעונת הרוקי שלו הוא לא הרבה לקבל דקות משחק (13.8 בממוצע) והציג ממוצע צנוע של 6.5 נקודות ו-4.3 אסיסטים למשחק.
בעונה השנייה קמפ הפך לחלק מרכזי בקבוצה יחד עם גארי פייטון, אדי ג'ונסון, ריקי פירס ונייט מקמילן.
קמפ פתח בחמישייה ב-66 משחקים (לעומת משחק אחד בלבד בעונה הראשונה) והעלה את הממוצעים שלו ל-15 נקודות ו-8.4 ריבאונדים.
עונת השיא בקבוצה הייתה עונת 1995-96, בה הוביל את הקבוצה, ביחד עם גארי פייטון לשיא מועדון של 64 ניצחונות וזכייה בגמר המערב.
בסדרת הגמר הפסידו הסוניקס בשישה משחקים לשיקגו בולס ומייקל ג'ורדן.
בסדרת הגמר קמפ הציג נתונים מרשימים כשקלע ממוצע של 23.3 נקודות ב-55% מהשדה והוסיף 10 ריבאונדים.
בסיום עונת 1996-97 הסתכסך השחקן עם הנהלת הקבוצה, על רקע חוזהו הנמוך יחסית, ועל רקע בחירת ההנהלה להעניק חוזה מנופח וגדול פי כמה מזה של קמפ, לג'ים מקילווין, סנטר שמעולם לא הוכיח כישרון יוצא דופן.
בסופו של דבר, קמפ היה חלק מטרייד ששלח אותו לקליבלנד קאבלירס, את וין בייקר ממילווקי באקס לסיאטל ואת טרל ברנדון וטיירון היל מקליבלנד למילווקי.
במהלך שלוש העונות בהם שיחק בקליבלנד קאבלירס נאבק קמפ שוב ושוב עם בעיות משקל ועם העדר חדוות משחק.
במהלך שביתת השחקנים שקדמה לעונת 1998-99 הגיע משקלו של קמפ ליותר מ-140 קילו.
למרות זאת, את העונה הוא סיים עם ממוצע שיא בקריירה של 20.5 נקודות.
בעיות המשקל של קמפ המשיכו לפגוע בתפקודו גם במהלך העונות בהן שיחק בפורטלנד טרייל בלייזרס, אליהן נוספו גם בעיות של התמכרות לאלכוהול וקוקאין.
את עונת 2000-01 קמפ סיים אחרי 68 משחקים, עקב כניסה לטיפולי גמילה.
בסיום עונת 2001-02 נופה מסגל הקבוצה.
קמפ חתם באורלנדו מג'יק כשחקן חופשי ושיחק בה עונה אחת, במהלכה הגיע עם הקבוצה לפלייאוף, אך הקבוצה הודחה בסיבוב הראשון לאחר שהפסידה בסדרה לדטרויט פיסטונס בשבעה משחקים.
קמפ פרש ממשחק פעיל עקב שימוש בסמים.
לפני עונת 2005 קמפ היה במגעים עם קבוצת דאלאס מאבריקס שאומנה על ידי חברו לקבוצה לשעבר אייברי ג'ונסון, אך הדבר לא יצא לפועל.
ב-18 באוגוסט 2008, חתם קמפ בן ה-39, על חוזה בקבוצת פרימיאטה מונטגרנרו מהליגה האיטלקית.
הוא השתתף בשלושה משחקי טרום עונה, אך אז חזר לביתו ביוסטון ולא שב לשחק.
קמפ היה שותף לנבחרת החלומות האמריקאית שהשתתפה באליפות העולם בשנת 1994. הוא שיחק לצד קווין ג'ונסון, מארק פרייס, רג'י מילר, ג'ו דיומרס, דומיניק וילקינס, דן מארלי, לארי ג'ונסון, שאקיל אוניל ואלונזו מורנינג.
הנבחרת זכתה באליפות העולם, לאחר שסיימה אותה ללא הפסד וקמפ נבחר לחמישיית האליפות.
בנוסף על התמכרותו לאלכוהול וסמים, שון קמפ נאלץ להתמודד עם תביעת אבהות על 7 ילדים מ-6 נשים שונות.
בנו הגדול, שון קמפ הבן, שיחק באוניברסיטת וושינגטון.
שון הווארד קיני , הוא מוזיקאי אמריקני המוכר בעיקר כמתופף של להקת הגראנג' אליס אין צ'יינס.
עוד בגיל 9 תופף עבור להקה בשם "The Cross Cats" שסבו היה חבר בה.
קיני הצטרף לאליס אין צ'יינס בתקופה שבה יצא עם אחותו של מייק סטאר.
סטאר הכיר בינו ובין ג'רי קאנטרל, שהכיר בינו ובין ליין סטאלי.
הוא תופף בכל אלבומיה של אליס אין צ'יינס וכן באלבום Boggy Depot של ג'רי קאנטרל.
ב-2005 התאחד קיני עם ג'רי קאנטרל ומייק אינז לשם הופעה בקונצרט התרמה לנפגעי אסון הצונאמי.
שון לאב קומבס , הידוע גם בשמות הבמה שלו פי דידי, דידי, פאפי ופאף דאדי, הוא ראפר, זמר, מפיק מוזיקלי, שחקן ויזם אמריקאי.
הוא זכה בשלושה פרסי גראמי ובשני פרסי VMA.
קומבס נולד בהארלם וגדל במאונט ורנון שבניו יורק.
קומבס נולד בפרויקט דיור ציבורי בהארלם, ניו יורק, לג'ניס, דוגמנית ומורה, ולמלווין ארל קומבס.
הוא גדל במאונט ורנון, ניו יורק.
קומבס היה ילד כאשר אביו, שהיה אז בן 33 בלבד, מקורבו של פרנק לוקאס (מאפיונר בניו יורק), נורה למוות.
קומבס אמר כי הוא קיבל את הכינוי "פאף" בתור ילד כי הוא היה "מתנשם ומתנשף" כשהוא היה כועס.
תחילה עבד כמנהל כישרונות בחברת התקליטים Uptown Records וב-1993 הקים את חברת התקליטים באד בוי רקורדס.
בשנת 1997 איבד קומבס את חברו הטוב, הראפר ביגי.
בעקבות זאת הקליט קומבס את השיר "I'll Be Missing You", המסמפל את השיר "Every Breath You Take" של להקת "פוליס", יחד עם אלמנתו של ביגי, פיית' אוונס.
השיר זכה להצלחה רבה ולשבחים.
קומבס כתב וביצע גם את שיר הנושא לסרט גודזילה, שאף הוא סימפול, לשירם של לד זפלין "Kashmir".
במהלך הקריירה זכה בשלושה פרסי גראמי ובשני פרסי VMA.
עסקיו תחת המטרייה של "באד בוי אנטרטיינמנט" ברחבי העולם כוללים את חברת התקליטים באד בוי, קווי ביגוד, חברה להפקת סרטים ושתי מסעדות.
בשנת 2022 הוערך שווי רכושו על ידי פורבס ב-1 מיליארד דולר.
חשיבותו של קומבס בתרבות האמריקנית נובע מהיותו אחד הראשונים שידעו לתרגם את ההצלחה שלו מתחום ההיפ-הופ לעולמות העסקים.
היו לו מותגי לבוש, וודקה וטקילה יוקרתיים, והוא אירח מסיבות גדולות ומושקעות שבהן השתתפו זמרים, שחקנים וידיעונים רבים, דבר שגרם לכך שהיה מחוזר ומרושת בתעשייה הבידור.
בין היתר אפשר היה לראות במסיבות האלה אנשים כמו לאונרדו דיקפריו, וויל סמית', ג'יי-זי, ביונסה, פריס הילטון, קים קרדשיאן, הווארד סטרן, שרה ג'סיקה פרקר, קלי אוסבורן, אריתה פרנקלין, מרתה סטיוארט, ברוס וויליס, פמלה אנדרסון, מריה קארי ועוד.
כשעבר מאוחר יותר לגור בחוף המערבי, המשיך קומבס לקיים מסיבות אלה.
קלואי קרדשיאן סיפרה על מסיבה אחת כזו: "ובכן, המסיבה הזו...
אני חושבת שחצי מהאנשים היו עירומים".
בשנת 2001 שיחק בסרטו של ג'ון פאברו בתפקיד רואיז.
בשנת 2010 שיחק בקומדיה לצד ג'ונה היל וראסל בראנד.
בשנת 2018 נבחר לשפוט בתוכנית המציאות האמריקאית "The Four" , המבוססת על ריאליטי השירה הישראלי "The Four".
לאחר שתי עונות התוכנית בוטלה.
באוקטובר 2023 הצטרף למכתב פתוח לנשיא ביידן של מאות שחקנים, קומיקאים ומנהלי בידור מהוליווד, הקורא לשחרור בני ערובה המוחזקים על ידי ארגון הטרור "חמאס", ומגנה את האלימות של הארגון.
לאורך השנים הועלו נגד קומבס חשדות לתקיפות אלימות ותקיפות מיניות.
קומבס תחילה הכחיש את רוב ההאשמות המיניות נגדו, אך הודה ביוני 2023 כי תקף את בת זוגו לשעבר, קאסי ונטורה, בעקבות תקרית שתועדה בווידאו בשנת 2016.
התביעה טוענת כי קרדלו-סמית' פגש את קומבס כשהיה עובד במסעדה באזור דטרויט.
לאחר מכן, במסיבה, הוא טוען שקומבס נגע בו באופן בלתי הולם ונתן לו משקה הכולל סם אונס שגרם לו לאבד את הכרתו.
השופט קבע כי התשלום יתבצע בהיקף של 10 מיליון דולר לחודש, החל מ-1 באוקטובר 2024. קרדלו-סמית' טען כי קומבס הציע לו 2.3 מיליון דולר על מנת שיוותר על התביעה, אך הוא סירב.
מאוחר יותר באותו החודש, קומבס הואשם בסחר במין, סחיטה, והסעת אנשים לשם זנות.
אם יורשע, קומבס צפוי לעונש מינימום של 15 שנות מאסר ומקסימום של מאסר עולם.
נמצא כי קומבס איים על הקורבנות ושלט בהן באמצעות אלימות והבטחות לתגמול או עונש כלכלי.
צוין גם שקומבס השתמש בסרטונים מהאירועים כדי להבטיח שהקורבנות לא ידברו על הנעשה.
בדצמבר 2024, תביעה אזרחית חדשה הוגשה נגד הראפר ג'יי-זי (שון קרטר) ושון "דידי" קומבס.
התביעה, שהוגשה לראשונה באוקטובר נגד קומבס בלבד, עודכנה והוסף אליה שמו של ג'יי-זי כנתבע נוסף.
התובעת, המזוהה בשם הבדוי ג'יין דו, טוענת כי השניים אנסו אותה בשנת 2000 כשהייתה בת 13, במסיבה שנערכה לאחר טקס פרסי המוזיקה של MTV.
התביעה הוגשה על ידי עורך הדין טוני באזבי בבית משפט פדרלי בניו יורק.
בשנת 2025 החלה הקרנת סדרה "שון קומבס: רגע האמת".
שנהפרסקטגוריהעבודה מועמדתתוצאהמקור2024פרס גראמיאלבום ה-R&B המתקדם הטוב ביותרThe Love Album: Off the Grid
שון ג'סטין פן הוא שחקן ובמאי קולנוע אמריקאי ממוצא יהודי, שזכה פעמיים בפרס אוסקר לשחקן הטוב ביותר על תפקידו בסרט "מיסטיק ריבר" (2003) ועל הופעתו בתור הארווי מילק בסרט "מילק" (2008).
פן נולד ב-1960, בסנטה מוניקה, קליפורניה.
אביו היה ליאו פן (1921–1998), שחקן ובמאי קולנוע וטלוויזיה, בן להורים יהודים שהיגרו מהעיר מרקינה בליטא.
אמו של פן, איילין ריאן (1928–2022), הייתה שחקנית קולנוע ממוצא קתולי אירי-איטלקי.
אחד הסרטים הידועים בהם שיחקה האם היה דרמת הפשע "בטווח קצר", מ-1986, בו הופיעה לצידם של שני בניה.
שון פן הוא האח האמצעי מבין שלושת האחים לבית פן.
האח הבכור הוא המוזיקאי מייקל פן (אנ'), והשחקן כריס פן (1965–2006), היה הצעיר.
פן החל את הקריירה הקולנעית שלו בשנת 1981 שכיכב בסרט הדרמה "כיבוי אורות", שנה אחר כך זכה להצלחה מסחרית ראשונה שכיכב בסרט הנעורים "נעורים בקצב מהיר", לצד ניקולס קייג'.
בהמשך שנות ה-80 שיחק בשורה של סרטים מצליחים.
בשנת 1984 כיכב לצד אליזבת מקגאוורן בדרמה "ירח רומנטי".
בשנת 1985 שיחק בתפקיד הראשי בסרט הריגול של ג'ון שלזינגר, "הבז ואיש השלג".
בשנת 1986 שיחק בסרט הפשע של ג'יימס פולי, "בטווח קצר", בו השתתף גם אחיו כריס פן ואמו.
בשנת 1988 כיכב לצד רוברט דובאל בסרט הדרמה "צבעים" שביים דניס הופר, כצמד שוטרים המתמודדים מול כנופיות בעיר לוס אנג'לס.
בשנת 1989 שיחק בדרמת המלחמה של בריאן דה פלמה "חטאי מלחמה", בתור הסמל טוני.
בשנת 1991 כיכב בסרט "אחים חברים וכבוד", בתפקיד שוטר סמוי החוזר לשכונת ילדותו.
בשנת 1993 כיכב לצד אל פצ'ינו בסרט הפשע המצליח "דרכו של קרליטו" של בריאן דה פלמה.
עבור תפקידו היה מועמד לפרס גלובוס הזהב לשחקן המשנה הטוב ביותר.
בשנת 1995 היה מועמד לפרס אוסקר לשחקן הטוב ביותר על תפקידו בתור אסיר נידון למוות בסרט "גבר מת מהלך" שביים טים רובינס.
בשנת 1997 שיחק בשני סרטים מצליחים: "היא כל כך יפה" ו"המשחק".
בשנת 1999 היה מועמד שוב לפרס אוסקר לשחקן הטוב ביותר, על תפקידו בתור אמט ריי בסרט "מתוק ומרושע".
בשנת 2001 היה מועמד לאוסקר בשלישית על תפקידו בסרט "קוראים לי סם".
פן זכה פעמיים בפרס אוסקר בקטגוריית השחקן הטוב ביותר, על תפקידו בסרט "מיסטיק ריבר" משנת 2003 וכן על גילום דמותו של הארווי מילק בסרט "מילק" משנת 2008.
בשנת 2002 היה שותף לעשיית הסרט "11'09"01 September 11", שהיה אסופת אפיזודות של 11 במאים בולטים ממדינות שונות המגיבים לאירועי הטרור של ה-11 בספטמבר ודנים ביחסים שבין המערב לעולם השלישי.
פן ייצג בסרט את מדינתו - ארצות הברית.
שון פן משחק בעיקר בסרטי דרמה ופעולה, הוא משחק לרוב תפקידים גבריים במיוחד או אומללים במיוחד ("קוראים לי סאם", "21 גרם").
פן גם ביים מספר סרטים, שהמוכר בהם הוא "השבועה", בכיכובו של ג'ק ניקולסון.
בשנת 2015 פן שיחק בסרט "מתנקש על הכוונת", מותחן פעולה צרפתי-אמריקאי המבוסס על הרומן "המתנקש", שם פן גילם את ג'ים טרייר, צלף בצוות שכירי חרב .
בשנת 2016 ביים את סרטו החמישי, "הפנים האחרונות", בכיכובם של חאווייר ברדם, שרליז ת'רון, ז'אן רנו וג'ארד האריס.
בשנת 2018 כיכב פן בתפקידו הראשי הראשון בסדרת טלוויזיה בסדרת הדרמה המדע הבדיוני "המשימה הראשונה" של הולו בתור טום הגרטי, אסטרונאוט שנבחר להיות אחד האנשים הראשונים שיבקרו במאדים.
על משחקו בסדרה, דניאל פיינברג מ"הוליווד ריפורטר" כתב על הופעתו, "התפקיד המתפתח לאט גם מאפשר לו לשחק רגעים שקטים, ואפילו קלים".
ב-18 בינואר 2019, הולו ביטלה את הסדרה לאחר עונה אחת.
ב-27 במרץ 2018 פורסם דרך סיימון אנד שוסטר רומן הבכורה שפן כתב, "Bob Honey Who Just Do Stuff" סאטירה פוליטית ובמרכזה עומד בוב האני, מתנקש בינלאומי כביכול שהורג קשישים עם פטיש.
בשנת 2020 פן שיחק את עצמו בתפקיד קמע בפרק של הסדרה "תרגיע".
בשנת 2021, גילם פן את ג'ק הולדן, שחקן שמבוסס על ויליאם הולדן, בסרט הקומדיה וההתבגרות "ליקריץ פיצה" בבימויו של פול תומאס אנדרסון.
באותה שנה ביים את סרט הדרמה "חיים במנוסה" השביעי במספר, בו גם כיכב לצד בתו הבכורה דילן פן.
הסרט הוקרן בבכורה בפסטיבל הקולנוע בקאן ב-10 ביולי ושוחרר לאקרנים ברחבי ארצות הברית כחודש לאחר מכן.
בשנת 2022 חזר פן לטלוויזיה בסדרה המותחן הפוליטי "גזלייט" ברשת Starz על פרשת ווטרגייט ובה הוא מגלם את התובע הכללי של ארצות הברית ג'ון ניוטון מיטשל לצדה של ג'וליה רוברטס בדמותה של מרתה מיטשל.
על הופעתו היה מועמד לפרס איגוד המבקרים בהוליווד לשחקן הטוב ביותר בסדרה מוגבלת או אנתולוגית.
בשנת 2023 ביים פן את סרטו הדוקומנטרי הראשון, "Superpower", המציג פרופיל של נשיא אוקראינה וולודימיר זלנסקי אשר הוקרן בבכורה בפסטיבל הסרטים הבינלאומי בברלין.
הסרט עוקב אחר פן כשהוא נוסע לאוקראינה כדי להיפגש עם זלנסקי, עם החיילים ולבחון ממקור ראשון כיצד מתנהלת מלחמת רוסיה-אוקראינה.
פן כיכב כנהג מונית בסרטה של כריסטי הול, "המושב האחורי", ששיחק לצד דקוטה ג'ונסון.
מבקר הקולנוע טוד מקארתי מ-Deadline Hollywood כתב, "שון פן נמצא כאן במיטבו המוחלט בהופעה מרתקת להפליא כבחור מלוח ממעמד פועלים עם היצע אינסופי של דעות ודרכים למשוך את הנוסעים שלו".
פן היה מאורס לשחקנית אליזבת מקגאוורן ששיחקה לצדו בסרט "ירח רומנטי" (אנ') (1984).
הוא גם יצא עם דמי מור וסוזן סרנדון.
מדונה הגישה בקשה לגירושין בדצמבר 1987, אך חזרה בה מהבקשה כעבור שבועיים.
בינואר 1989, מדונה הגישה שוב בקשה לגירושין ולפי הדיווחים גם הגישה תלונה על תקיפה נגד פן בעקבות תקרית בביתם במאליבו, קליפורניה, במהלך סוף השבוע של השנה החדשה.
נטען כי פן הכה את מדונה במספר הזדמנויות במהלך נישואיהם בספר "Madonna Unauthorized" מ-1991. מדונה הכחישה את ההאשמות בטענה שהן "מקוממות לחלוטין, זדוניות, פזיזות ושקריות".
ב-1989 החל פן לצאת עם השחקנית רובין רייט, ובתם הבכורה, דילן פן, נולדה ב-13 באפריל 1991. בנם השני, הופר פן, נולד ב-6 באוגוסט 1993. הם נישאו ב-27 באפריל 1996. בני הזוג הגישו בקשה לגירושין בדצמבר 2007 אך השלימו מספר חודשים לאחר מכן וביטלו את בקשת הגירושים שלהם.
ב-12 באוגוסט 2009, רייט הגישה שוב בקשה לגירושין.
גירושיהם של בני הזוג הושלמו ב-22 ביולי 2010; בני הזוג הגיעו להסכם פרטי על מזונות הילדים ובני זוג, חלוקת נכסים ומשמורת על הופר, שהיה אז כמעט בן 17.
בדצמבר 2013, פן החל לצאת עם השחקנית הדרום אפריקאית שרליז ת'רון.
מערכת היחסים ביניהם הסתיימה ביוני 2015. למרות הדיווחים שהם מאורסים, ת'רון הצהירה שהם מעולם לא היו מאורסים.
ת'רון כיכבה בסרטו של פן "הפנים האחרונות" (אנ') (2016), אותו הם צילמו בעודם זוג.
בשנת 2016, פן החל במערכת יחסים עם השחקנית האוסטרלית ליילה ג'ורג' (אנ'), הצעירה ממנו ב-32 שנים ובתם של השחקנים וינסנט ד'אונופריו וגרטה סקאקי.
הם נישאו ב-30 ביולי 2020. ג'ורג' הגישה בקשה לגירושין ב-15 באוקטובר 2021. גירושיהם הושלמו ב-22 באפריל 2022.
ביוני 2023, פן החל במערכת יחסים עם האוקראינית אולגה קורוטיאייבה.
פן פעיל ותומך במטרות פוליטיות וחברתיות רבות ומעורב בפעולות הומניטריות ברחבי העולם.
ב-13–16 בדצמבר 2002, הוא ביקר בעיראק כדי למחות נגד תוכניותיו של ממשל בוש לתקיפה צבאית בעיראק ונפגש עם שר החוץ שלה טארק עזיז.
באותה עת היה אמור לככב בקומדיה של סטיב בינג "למה לא צריך להתחתן", אך בינג ביטל את השתתפותו ופן טען שהדבר נעשה בשל התנגדותי למלחמה בעיראק.
באותה עת גם ביקר באיראן כשליח העיתון "סן פרנסיסקו כרוניקל".
אחר כך סייע בשחרור שני אזרחים אמריקאים מהכלא האיראני.
השניים היו כלואים באיראן לאחר שנעצרו בגבול עיראק ביולי 2009, לאחר שחצו בטעות את הגבול, בעת שטיילו באזור.
ב-2009 עמד בראש קמפיין לקידום נישואים של זוגות מאותו המין במדינת קליפורניה, זאת למורת רוחו של מושל קלפרוניה ארנולד שוורצנגר.
בעקבות רעידת האדמה בהאיטי ב-2010 עבר לגור באי במשך כחצי שנה וסייע בגיוס תרומות וניהול מחנה לפליטי רעידת האדמה.
ב-2013 סייע בשחרורו של ג'ייקוב אוסטרייכר, יהודי חרדי מניו-יורק שנכלא בבוליביה בשנת 2011 בחשד להלבנת כספים.
לאחר השחרור אף ארח את אוסטרייכר בביתו ואף דאג לספק לו אוכל כשר.
במאי 2014 קיבל פרס הוקרה,"אלוף הצדק היהודי", על המאמצים שהשקיע בשחרורו של אוסטרייכר, מטעם ארגון שבראשו עומד הרב שמואל בוטח, בערב גאלה שמימן שלדון אדלסון.
בסוף 2015 ביקר לראשונה בישראל כאורח ארגון ישראייד לסיוע הומניטרי בינלאומי.
במהלך הביקור נפגש עם נשיא המדינה שמעון פרס.
בינואר 2016 דווח כי ריאיון שערך פן עם ברון הסמים המקסיקני חואקין "אל צ'אפו" גוסמן בסוף 2015 סייע לממשלת מקסיקו ללכוד אותו.
זאת לאחר שערך ריאיון עם גוסמן במסגרת רצונו להפיק סרט על עצמו, הרשויות במקסיקו למדו על הפגישה ועקבו אחר תנועותיו של פן, שהובילו אותם לחווה שבה שהה גוסמן.
בפברואר 2022, ביקר פן באוקראינה כדי לצלם סרט תיעודי על הפלישה הרוסית למדינה.
הוא השתתף בתדרוכים לעיתונות בקייב, נפגש עם פקידים ודיבר עם עיתונאים ואנשי צבא על הפלישה הרוסית.
פן שיבח גם את תגובת ממשלת אוקראינה ואזרחיה ועמידתם מול הרוסים.
כאשר פן וצוותו התכוננו לעזוב את אוקראינה, הם נאלצו לנטוש את רכבם וללכת עם הציוד שלהם קילומטרים רבים ברגל עד לגבול פולין.
רוסיה מטילה סנקציות על פן בגלל תמיכתו באוקראינה.
הסרט התיעודי שצילם יצא לאקרנים שנה אחר כך.
בנובמבר 2022 ביקר פן שוב בקייב והשאיל פסלון אוסקר לנשיא וולודימיר זלנסקי, ואמר: "זה בשבילך.
כשאתה מנצח, תחזיר אותו למאליבו".
זלנסקי, בתורו, העניק לפן את מסדר ההצטיינות האוקראיני.
(אנ')עצמורעם טרופיעצמומילקהארווי מילק2010משחק הוגןג'וזף צ'ארלס וילסון (אנ')2011עץ החייםג'ק או'בריאןזה בוודאי המקום (אנ')שאיין2013יחידת גנגסטריםמיקי כהןחייו הסודיים של וולטר מיטישון אוקונל2015מתנקש על הכוונת (אנ')ג'ים טריירגם מפיק ותסריטאי2016אנגרי בירדס – הסרטטרנסדיבובהפנים האחרונות (אנ')במאי2019הפרופסור והמשוגע (אנ')ויליאם מיינור2021חיים במנוסהג'ון פוגלגם במאיליקריץ פיצהג'ק הולדן2023דופק גבוה (אנ')ג'ין רוטובסקיגם מפיקהמושב האחורי (אנ')קלארקSuperpowerבמאי
סרט דוקומנטרי20245 בספטמברמפיק2025קרב רודף קרבסטיבן ג'יי.
+שנהסדרהתפקידהערות1974בית קטן בערבהילדפרק: "The Voice of Tinker Jones"1979Barnaby Jonesסםפרק: "School of Terror"1981The Killing of Randy Websterדון פרימונטסרט טלוויזיה של CBS2001חבריםאריק2 פרקים2004שני גברים וחציעצמופרק: "Back Off, Mary Poppins"2016איש משפחהעצמודיבוב; פרק: "Hot Shots"2018המשימה הראשונה (אנ')טום הגרטיתפקיד ראשי; 8 פרקים2020תרגיעעצמופרק: "The Spite Store"2022גזלייטג'ון ניוטון מיטשלתפקיד ראשי; 8 פרקים2023שבויים בסרט (אנ')עצמו6 פרקים
23 בפברואר 1981 - 15 במרץ 19811983Slab Boysג'ורג' "ספאנקי" פארלתיאטרון פלייאהוס (אנ') בברודוויי2000The Late Henry Mossריי מוסתיאטרון מג'יק (אנ') בסן פרנסיסקו
1997 - פרס פסטיבל קאן לשחקן הטוב ביותר, על משחקו בסרט "היא כל כך יפה"
2004 - פרס אוסקר לשחקן הטוב ביותר, על משחקו בסרט "מיסטיק ריבר"
2009 - פרס אוסקר לשחקן הטוב ביותר, על משחקו בסרט "מילק"
2008 - פרס הוקרה מיוחד בפסטיבל הסרטים הבינלאומי של פאלם ספרינגס
שון פנינג (Shawn Fanning; נולד ב-22 בנובמבר 1980, בברוקטון, מסצ'וסטס) הוא מתכנת מחשבים הידוע בעיקר כמפתח השירות נאפסטר, במשותף עם שון פארקר, פלטפורמת שיתוף הקבצים הפופולרית הראשונה בשיטת עמית לעמית (peer-to-peer), שאותו פיתח בשנת 1998.
בהיותו סטודנט במכללה, הוא קיבל השראה ל"נאפסטר" מחברו לחדר, אשר התקשה להשיג את קובצי ה-MP3 שרצה.
פנינג בילה ימים ולילות בכתיבת הקוד הדרוש לתוכנה שתספק דרך קלה להורדת קובצי מוזיקה.
הוא פיתח את התוכנה בזמן שלמד באוניברסיטת נורת'איסטרן בבוסטון (Northeastern University, Boston).
לאחר מכן, הופיע פנינג על שער המגזין Wired, והתפרסם.
אולם, זמן קצר אחרי כן, מספר ארגונים של תעשיית המוזיקה האמריקאית הגישו תביעות משפטיות כנגד נאפסטר.
בסופו של דבר, נאפסטר קרסה ונסגרה עקב התביעות המשפטיות.
מאז נובמבר 2002, שמה של נאפסטר וסמליליה הם רכוש של חברת Roxio, בע"מ.
בשנת 2003, פנינג הקים חברה חדשה, בשם SNOCAP, יחד עם ג'ורדן מנדלסון ורון קונוויי.
היעד של החברה הוא לשמש כמרכז סחר חוקי למדיה דיגיטלית.
בדצמבר 2006, פנינג הקים את האתר "רפטור" (Rupture), רשת חברתית מקוונת של גיימרים שבה ניתן לפרסם פרופיל אישי וליצור קשר עם גיימרים אחרים הגולשים באתר.
במקור, האתר הוקם על מנת להקל על התקשורת בין שחקני World of Warcraft.
ב-2003 הופיע בתפקיד עצמו בסרט "הג'וב האיטלקי".
שון פול ראיין פרנסיס הנריקז , הידוע בשם הבמה שון פול, הוא זמר ומפיק מוזיקלי ג'מייקני.
פול מתמחה בעיקר בסגנון הדאנסהול, שמקורו בג'מייקה, ושאיתו הוא משלב בשיריו מקצבי R&B, ראפ, היפ-הופ ואף רגאיי.
שון פול נולד וגדל בעיר הבירה קינגסטון שבג'מייקה, למשפחה נוצרית-קתולית בעיקרה.
שני הוריו הם ספורטאים ילידי-ג'מייקה.
סבו של אביו הגיע ממשפחה יהודית-ספרדית מפורטוגל שהיגרה למקום במאה ה-17 ואשתו (סבתא רבתא של פול) הייתה ממוצא גרמני, אנגלי ואפרו-ג'מייקני.
אמו, פרנס, היא ציירת, ושחיינית פרפר בעברה.
רבים מבני משפחתו הם שחיינים ושחקני כדורמים.
אף על פי שהתחנך כקתולי, פול למד גם בבית הספר הפרטי היהודי "הלל אקדמי" שבג'מייקה.
סינגל הבכורה של שון פול הוא "(Baby Girl (Don't Cry" שיצא ב-1996. הסינגל זכה להצלחה בג'מייקה ובעקבותיו הוציא להיטים נוספים.
בשנת 1999 החל פול למשוך גם את תשומת לב הקהל בארצות הברית.
ב-26 בנובמבר 2002 יצא אלבומו השני "Dutty Rock", שזכה להצלחה רבה, מכר למעלה ממשישה מיליון עותקים ברחבי העולם, הגיע למקום התשיעי במצעד אלבומי הבילבורד האמריקאי ושהה בו במשך 85 שבועות.
הסינגל "Get Busy" מתוך האלבום והסינגל המשותף שכתב ושר עם ביונסה, "Baby Boy", מאלבומה "Dangerously in Love", כבשו את ראשות מצעד להיטי הבילבורד האמריקאי.
האלבום מכר למעלה ממיליון עותקים בארצות הברית, וכמיליון עותקים גם באירופה.
פול הפיק את כל אלבומיו ואת אלבומה השני של הזמרת ריהאנה, "A Girl Like Me".
ב-28 ביוני 2007 הגיע להופעת יחיד בישראל.
ב-23 בינואר 2016 חזר לישראל, והופיע בהיכל מנורה מבטחים.
ב-22 באוגוסט 2017 הופיע בלייב פארק ראשון לציון.
בשנת 2011 הוציא את השיר "Got 2 Luv U", ביחד עם אלקסיס ג'ורדן, שהפך ללהיט בינלאומי.
בשנת 2018 הוציא את השיר "Mad Love", ביחד עם דייוויד גטה ובקי ג'י.
השיר היה מיועד עבור הזמרת הקולומביאנית שאקירה, אשר הייתה אחת מן הכותבים שלו, אך לבסוף החליטה כי היא לא תשתתף בו.
בשנת 2021 הוציא עם איימנבק וסופיה רייס את "Dancing on Dangerous".
פול שיחק בנבחרת הפולו מים הלאומית של ג'מייקה מגיל 13 עד 21, אך לאחר מכן ויתר על הספורט כדי לפתח קריירה מוזיקלית.
ב-2012 נישא לג'ודי סטיוארט, מנחת טלוויזיה ג'מייקנית, ולהם שני ילדים.
קישון אנדרסון , המוכר יותר בשם הבמה שון קינגסטון (Sean Kingston), הוא ראפר וזמר רגאיי אמריקני שמוצאו מג'מייקה.
מוכר בעיקר בזכות הסינגלים שהוציא "Beautiful Girls" ו-"Eenie Meenie" עם ג'סטין ביבר.
קינגסטון נולד במיאמי, פלורידה, ובגיל 6 עבר להתגורר בקינגסטון, ג'מייקה, וזהו גם מקור שם הבמה שלו.
בעזרת השקעה משותפת של חברות התקליטים "אפיק רקורדס" ו"קוצ' רקורדס" הוציא לאור את הסינגל הראשון שלו בקיץ 2007. הסינגל נקרא Beautiful Girls ויצא לאור כחלק מאלבום הבכורה שלו: Sean Kingston.
הסינגל היה מבוסס על השיר "Stand by Me" של Ben E.
King מ-1961. הסינגל החדש של קינגסטון זכה להצלחה, ואף כיכב במקום הראשון של מצעד הבילבורד (Billboard Hot 100) האמריקני במשך שלושה שבועות.
בנוסף, הסינגל היה במשך זמן רב בראש המצעד הבריטי.
באוקטובר 2007 הופיע קינגסטון כמופע הפותח בסבב ההופעות של גוון סטפאני.
באותו חודש ראה אור "Me Love", הסינגל השני מאלבום הבכורה שלו.
השיר הוא חידוש של השיר "dyer maker" של לד זפלין.
קינגסטון גם חידש את השיר "No Woman, No Cry" של בוב מארלי.
ב-2008 ביקר קינגסטון בישראל והופיע בתוכנית כוכב נולד.
שון קינגסטון הוא גם זה שמצא את זמר הR&B-רגאיי iyaz באתר "MySpace" והחתים אותו לחברת התקליטים שלו.
ב-21 בספטמבר 2009 הוציא קינגסטון אלבום חדש בשם "Tomorrow".
באפריל 2013 הוציא קינגסטון אלבום שלישי בשם "Back 2 Life".
ב-29 במאי 2011 נפצע קשה בתאונת אופנוע ים אך לבסוף התאושש מהתאונה ושוחרר לביתו להמשך ההחלמה.
ביולי 2025 הוא ואימו ג'ניס הורשעו בהונאה פיננסית בסך מיליון דולר לאחר שהשניים זייפו העברות כספים ורימו מוכרים בחנויות לתכשיטים ומוצרי חשמל ובסוכנות רכבי יוקרה.
ג'ניס נידונה ל-5 שנות מאסר ושון נידון ל-3.5 וחצי שנות מאסר בפיקוח.
2007: הופעת הרגאיי הטובה ביותר.
טקס פרסי בחירת הנוער של FOX:
2007: בחירת שיר ה-R&B הטוב ביותר.
2007: היה מועמד לזכיית השיר הטוב של הקיץ.
שון אנדרו סטונרוק (באיטלקית: Shaun Andrew Stonerook; נולד ב-19 באוגוסט 1977 בקולומבוס, אוהיו) הוא כדורסלן עבר אמריקאי-איטלקי ששיחק בעמדות הסמול פורוורד והפאוור פורוורד.
סטונרוק החל את הקריירה שלו בעונת בקבוצה הבלגית ראסינג אנברסה, במדיה קלע 13.3 נקודות והוריד 12 ריבאונדים בממוצע למשחק ונבחר למשחק האולסטאר של הליגה הבלגית.
לאחר מכן עבר לקאנטו האיטלקית ושיחק בה עד לסיום עונת , כשלזכותו 1,449 נקודות ב-150 משחקים וזכייה בסופרקאפ האיטלקי (2004) במדיה.
בעונת חתם בקבוצת היורוליג מונטפסקי סיינה.
עם סיינה זכה סטונרוק 3 פעמים באליפות איטליה (2007–2009), פעמיים בסופרקאפ האיטלקי (2007, 2008) ובגביע האיטלקי ב-2009. כמו כן, נבחר ל-MVP של הסופר קאפ האיטלקי ב-2007 ושל גמר הגביע האיטלקי ב-2009.
שון פארקר הוא יזם אינטרנט אמריקאי.
פארקר ייסד את נאפסטר במשותף עם שון פנינג, את הרשת החברתית פלקסו, את פלטפורמת ההתרמות קאוסס והוא היה חלק מהנהלת הרשת החברתית פייסבוק.
הונו הוערך בתחילת 2012 ב-2.1 מיליארד דולר.
אביו החל ללמד אותו תכנות כשהיה בן שבע.
בגיל 16, הוא נידון לעונש של שירות בקהילה עקב פריצה למחשב.
סיים תיכון במחוז פיירפקס שבווירג'יניה בשנת 1998.
בשנת 1999 ייסד פארקר במשותף עם שון פנינג את נאפסטר , מחלוצות שיתוף קובצי המוזיקה ברשת האינטרנט.
נאפסטר משכה את זעמם של חברות התקליטים ושל איגוד תעשיית התקליטים האמריקאית.
תביעות משפטיות מצד גורמי תעשיית המוזיקה גרמו לו בסופו של דבר לסגור את השירות.
בחודש נובמבר 2002 הוא השיק את פלקסו, שהציעה שירות של ספר כתובות מקוון ושולבה בסופו של דבר בתוכנת הניהול Microsoft Outlook.
הוא עזב את פלקסו עקב מחלוקת לא ידועה עם שני בעלי מניות של החברה.
בשנת 2004 החל פארקר לייעץ ליוצרי פייסבוק, הפך לנשיאה הראשון של החברה וקיבל 7% ממניותיה, כשהפכה לתאגיד באותה השנה.
הוא נאלץ לעזוב את תפקידו לאחר שנעצר על אחזקת קוקאין.
המשטרה תפסה סמים במסיבה שנערכה בבית ששכר במהלך טיול בצפון קרוליינה, אך הוא לא חויב בדין עקב חוסר ראיות.
מי שדחף את הדחתו היה המשקיע הגדול ביותר של פייסבוק, ג'ים ברייר.
פארקר ממשיך כיום לסייע לפייסבוק בתפקיד רשמי.
בשנת 2006 הצטרף למייסדים של קרן הון סיכון שבסיסה בסן פרנסיסקו.
בשנת 2010 התחייב לתרום 100,000 דולר לקמפיין לליגליזציה של מריחואנה בקליפורניה, הידועה כהצעה 19 של קליפורניה (שלא התקבלה לבסוף).
פעילותו של פארקר בחברת פייסבוק מתוארת בסרט "הרשת החברתית", שם הוא גולם על ידי ג'סטין טימברלייק.
בשנת 2014 פרקר ספג ביקורת כשהשתלט על יער ציבורי, שמורת טבע, והשחית אותו לצורכי החתונה שלו.
ב-2013 נשא לאישה את אלכסנדרה לנאס.
שון פלין הוא שחקן וזמר אמריקאי ממוצא יהודי, ידוע מתפקידו כצ'ייס מת'יוס בסדרה של ניקלודיאון, "זואי 101".
שון פלין נולד בשם שון ריו אמיר (Sean Rio Amir) בלוס אנג'לס, קליפורניה שבארצות הברית לאב יהודי ולאם נוצרייה.
הוריו הם גדעון אמיר, ורורי פלין.
סבו וסבתו מצד אמו הם ארול פלין ונורה אדינגטון.
בראשית הקריירה שלו ביצע פלין תפקידים מזעריים בסדרות כמו גולשים בזמן ומד טי.וי.
במקביל הוא הופיע בתפקידים קטנים בסרטים שונים.
הוא נבחן בעבר לתפקיד מאט מקגוויר בתוכנית של ערוץ דיסני, "ליזי מקגוויר".
פריצתו הגדולה של פלין התחוללה כשנבחר לגלם את צ'ייס מת'יוס בסדרה של ניקלודיאון, "זואי 101".
הסדרה מציגה חייה של בחורה בשם זואי (ג'יימי לין ספירס) ושל חבריה לפנימייה בקליפורניה.
דמותו של פלין נדלקה על דמותה של ספירס החל מתחילת הסדרה.
פלין הופיע בארבע עונות של הסדרה, וכן בפרקה האחרון, ששודר ב-4 בינואר 2009. ב-2023 חזר לגלם את הדמות בסרט "זואי 102".
פלין הוציא לאור שני שירים ל-iTunes באוגוסט 2010.
שון פייגה (נולד ב-12 במרץ 1988 במולדת) הוא שחקן עבר ישראלי בכדורעף ובכדורעף חופים.
ומאמן הראשי של נבחרת ישראל עד גיל 18 בכדורעף.
שון פייגה נולד במושב השיתופי מולדת (יישוב).
סביו שלמה פייגה המציא את שיטת שאי-הון בקראטה וסבו מצד אימו הוא אריה זלינגר מאמן הכדורעף האגדי.
שון החל לשחק כדורעף במועדון מכבי תל אביב, וזכה עם המועדון בדאבל שלוש פעמים ברציפות, בעונות , ו-.
את עונת פתח בקבוצת ווריקורי הדרום קוריאנית, אך לא השתלב בה, ועבר למועדון אתניקוס אלכסנדרופוליס מליגת העל היוונית.
בסיום העונה, שב למכבי תל אביב, שזכתה בדאבל פעם נוספת.
לאחר תום העונה החליט פייגה לפרוש מכדורעף האולמות ולעבור לשחק כדורעף חופים, יחד עם אריאל הילמן, במטרה להשתתף באולימפיאדת ריו דה ז'ניירו (2016).
פייגה והילמן זכו באליפות בכדורעף חופים בישראל בשנים 2016 ו-2017.
נכון לשנת 2024 מאמן הראשי של נבחרת ישראל עד גיל 18 בכדורעף.ומאמן הראשי של נבחרת הכדורעף באקדמיה למצוינות במכון וינגייט.
בשנת 2025 בנוסף לעבודת האימון הצטרף לצוות המורים בבית הספר החדש והייחודי במכון וינגייט.
פייגה נשוי למתעמלת האומנותית לשעבר רחלי ויגדורצ'יק ולהם שלוש בנות.
שון פיטר ראול מנדס הוא זמר-יוצר קנדי.
מנדס נולד בטורונטו, באונטריו שבקנדה וגדל בפיקרינג, פרבר בעיר.
הוא בנם של זוג מהגרים, קארן, סוכנת נדל"ן, ומנואל מנדס, איש עסקים.
אביו ממוצא פורטוגלי ואמו ממוצא אנגלי נוצרי.
יש לו אחות קטנה בשם אליה.
מנדס התחיל בהעלאת גרסות כיסוי ליוטיוב ולאחר מכן העלה כיסויים באפלקציית "ויין".
בשנת 2013 הגיעה למיליוני צפיות והביאה לו מיליוני עוקבים בזמן קצר של מספר חודשים.
הוא הפך למפורסם בשל סרטוני שש השניות של ביצועים לשירים פופולריים רבים.
לפני שהוחתם בחברת התקליטים, יצא מנדס לסיבוב ההופעות "מאגקון" לצד אמנים צעירים אחרים המוכרים ברשתות חברתיות כגון נאש גרייר, קמרון דאלאס, ג'ק & ג'ק, אהרון קרפנטר, טיילור קאניף, קרטר ריינולדס, הייס גרייר, מאטיו איספנוסה מאהגני לוקס ועוד שהיו באים להתארח.
מנדס יצא לעוד סיבוב הופעות בארץ מולדתו ביחד עם אוסטין מאהון כהופעת חימום.
הוא זכה בשנת 2014 בתואר כוכב אינטרנט ומוזיקה בטקס פרסי בחירת הנוער.
באפריל 2015 הוציא את אלבומו הראשון, Handwritten.
האלבום הגיע למקום הראשון במצעד בילבורד 200 האמריקאי עם מעל ל-100,000 עותקים שנמכרו בשבוע הראשון ליציאתו.
האלבום הגיע למקום הראשון גם בקנדה ובנורווגיה.
הסינגל השלישי מהאלבום, "Stitches", היה הסינגל הראשון של מנדס שהגיע לעשרת הגדולים במצעד בילבורד הוט 100, בו הגיע למקום הרביעי.
בין מאי לאוקטובר 2015 השתתף מנדס כאמן חימום בסיבוב ההופעות "The 1989 World Tour" של טיילור סוויפט.
הוא הקליט שיר בשם "Believe", שיצא כסינגל מפסקול הסרט "היורשים" של דיסני.
בנובמבר 2015 הוציאו מנדס וקמילה קביו, אז חברה בלהקת הבנות פיפת' הרמוני, שיר משותף בשם "I Know What You Did Last Summer".
השיר נכלל בהוצאה המחודשת של אלבום הבכורה, Handwritten Revisited.
מנדס זכה בפרס האמן החדש הטוב ביותר בטקס פרסי המוזיקה של MTV אירופה לשנת 2015, ונכלל ברשימת 25 בני הנוער המשפיעים ביותר של 2014 וברשימת 30 בני הנוער המשפיעים ביותר של 2015 של "טיים מגזין".
בינואר 2016 הופיעה מנדס בפרק של סדרת הנוער האמריקאית, המאה.
ב-12 ביולי 2016 הוציא את השיר "Treat You Better" וב-18 באוגוסט 2016 הוציא את השיר "Mercy".
בנוסף לכך, שון מנדס הוא הפרזנטור של "ג'ורג'ו ארמני", ובחודש אוגוסט 2017 הוציא מנדס בושם ששמו "Shawn Mendes Signature".
בשנת 2018, הוציא מנדס את שני הסינגלים "In My Blood", ו-"Lost in Japan", אשר נכללו באלבומו השלישי שיצא ב-25 במאי באותה השנה, הקרוי על שמו, Shawn Mendes.
ב-3 במאי, הוציא מנדס את הסינגל השלישי מהאלבום, "Youth", בשיתוף עם חאליד.
באלבום הוציא שיר נוסף משותף, עם ג'וליה מייקלס, שנקרא "Like To Be You".
בנוסף, בקיץ 2018 הוציא בושם נוסף בשם "Shawn Signature II".
בהמשך, הוציא מהאלבום את שני הסינגלים "" ו-"Nervous".
מנדס מעורב במספר מיזמים חברתיים ופילנתרופיים כגון "NotesFromShawn" וגם הופיע באוקטובר 2018 בהופעה שנועדה לגייס כספים עבור המלחמה בסרטן השד.
מנדס גילה בשירו "In My Blood" כי הוא סובל מהפרעת חרדה, וכי מה שעוזר לו זה הגדלת מעגל החברויות שלו והחשיפה עצמה.
מנדס היה מועמד לשני פרסי גראמי, הראשון לאלבום הפופ הטוב ביותר (לאלבומו Shawn Mendes) והשני לשיר השנה (לשירו "In my blood").
בפברואר 2019 השתתף מנדס בקמפיין דוגמנות עבור "קלווין קליין".
ב-3 במאי 2019 יצא לאור השיר "If I Can't Have You".
השיר הגיע למקום השני בארצות הברית, והיה לשיר המצליח ביותר שלו במצעד עד לנקודה זו.
בנוסף, השיר הגיע לעשרת המקומות המובילים במצעדים במדינות אוסטרליה ובריטניה.
ב-21 ביוני 2019 יצא לאור השיר "Señorita" של מנדס עם קמילה קביו, לצד וידאו קליפ נלווה.
זהו שיתוף הפעולה השני של מנדס וקביו.
השיר הגיע למקום הראשון בארצות הברית, והיה לשיר הראשון של מנדס שעשה זאת.
גרסת הדלוקס של האלבום "Shawn Mendes" יצאה לאור ב-27 ביולי 2019, וכללה את השירים "If I Can't Have You" ו"Señorita".
ב-30 בספטמבר 2020 הודיע מנדס על צאת אלבומו הרביעי, Wonder.
מאוחר יותר באותו היום הוציא מנדס טיזר לאלבום בחשבון ביוטיוב הרשמי שלו.
ב-2 באוקטובר יצא לאור הסינגל הראשון מתוך האלבום, "Wonder", לצד וידאו קליפ נלווה.
"Wonder" הופיע לראשונה במקום ה-18 במצעד הבילבורד הוט 100 האמריקאי.
ב-13 באוקטובר הודיע מנדס שסרט תיעודי שיקרא "In Wonder" ויתעד את השנים האחרונות בחייו יצא לאור בנטפליקס ב-23 בנובמבר.
ב-4 בדצמבר 2020 יצא לאור אלבומו הרביעי, Wonder, שהגיע למקום הראשון במצעד הבילבורד 200.
מנדס הוציא לאור את השיר "Summer of Love" עם טייני ב-20 באוגוסט 2021. ב-1 בדצמבר הוציא לאור את השיר "It'll Be Okay".
ב-20 במרץ 2022, הוא הוציא לאור שיר חדש בשם "When You're Gone" במהלך הופעתו בפסטיבל SXSW 2022.
בולי 2022 הודיע מנדס שהוא מבטל את המשך סיבוב ההופעות Wonder: The World Tour כדי להתמקד בטיפול בבריאותו הנפשית.
ב-8 באוגוסט 2024, הוציא מנדס סינגל כפול, "Isn't That Enough" / "Why Why Why", כסינגל הבכורה מתוך אלבומו החמישי.
ב-11 בספטמבר מנדס הופיעה בטקס פרסי הווידאו קליפים של MTV לשנת 2024 וביצע לראשונה שיר מתוך האלבום.
ב-12 בספטמבר הוציא את הסינגל השלישי מתוך האלבום, "Nobody Knows".
ב-15 בנובמבר מנדס הוציא את האלבום החמישי שלו, שנקרא על שמו Shawn.
מנדס תיאר את חוויית יצירת האלבום כתרפיה אחרי שנים מאתגרות.
במרץ 2025, מנדס צפוי להיות בין המופעים המרכזיים בפסטיבלי לולהפלוזה 2025 שיתקיימו בצ'ילה, ארגנטינה, ברזיל והודו.
בשנת 2014 השיקו מנדס והארגון "Do Something" את הקמפיין "Notes from Shawn" (בעברית: "פתקים משון"), בו עודדו מעריצים לכתוב פתקים חיוביים ולהשאיר אותם במקומות שונים.
באוקטובר 2018 הוציא מנדס יחד עם המפיקה טדי גייגר גרסת כיסוי של השיר "Under Pressure" של להקת הרוק הבריטית קווין והמוזיקאי דייוויד בואי.
הסינגל היה חלק מסדרת גרסאות כיסוי של שיריה של קווין, שיצאו לכבוד יציאת הסרט רפסודיה בוהמית.
ההכנסות מהסינגל נתרמו ל"Mercury Phoenix Trust", ארגון שהקימו חברי להקת קווין לאחר מותו של פרדי מרקיורי, המסייע במלחמה נגד נגיף הHIV.
מנהל הלהקה, ג'ים ביץ', הביע הכרת תודה למנדס וליוניברסל מיוזיק גרופ.
ב-20 באוקטובר 2018 הופיע מנדס יחד עם אמנים נוספים כמו חאליד, NF, מרשמלו, מייגן טריינור ואלה מאי בהוליווד בול, לוס אנג'לס, באירוע "We Can Survive".
האירוע אורגן על מנת לגייס תרומות כדי לתמוך בנשים צעירות שאובחנו כחולות סרטן השד.
באוגוסט 2019 הודיע מנדס על הקמת "קרן שון מנדס" במטרה "לעורר ולהעצים את מעריציו של מנדס ובני הנוער של ימינו להביא לשינוי חיובי בעולם ולתמוך בנושאים שאכפת להם מהם." ב-8 בינואר 2020 הודיע מנדס שהוא והקרן יתרמו לשירותי הכבאות וההצלה באוסטרליה בעקבות גל השרפות באוסטרליה.
ביולי 2020 התחייבה הקרן, בשיתוף עם הארגון "Global Citizen", לממן מלגות בשווי של רבע מיליון דולר.
הזמר-יוצר הקנדי ג'סטין ביבר היה אחד מהזמרים האהובים על שון מאז שהיה בן תשע.
הוא ציין שאהב במיוחד את השיר "U Smile" ושביבר היווה עבורו מודל לחיקוי והשראה.
בין יולי 2019 לנובמבר 2021, היה בזוגיות עם הזמרת האמריקאית קמילה קביו.
השניים אף יצרו יחדיו את השיר "Señorita".
עם זאת, השניים הואשמו במספר כלי תקשורת שמערכת היחסים ביניהם הייתה למעשה תרגיל יח"צ.
מנדס מתגורר בבניין משותף בטורונטו, קנדה.
קולנועשנהשםדמותהערות2013שפיציםג'ייק הצעירדיבוב2020שון מנדס: פלאותסרט תיעודי; נטפליקסשון מנדס בהופעה חיהסרט הופעה; נטפליקס2022קרוקודיל ליילקרוקודיל ליילדיבובטלוויזיה2015Yo quisieraעצמופרק אחד2016המאהמקאלן2016סאטרדיי נייט לייבעצמו2018Drop the Mic2019סאטרדיי נייט לייב
2014: Live on Tour (אוסטין מאהון) (מופעי אמריקה הצפונית)
2015: The 1989 World Tour (טיילור סוויפט) (מופעי אמריקה הצפונית)
מנדס קיבל כמה מועמדויות ופרסים.
הוא זכה ב-אחד עשר פרסי המוזיקה של MTV אירופה (EMA), עשרה פרסי ג'ונו, שמונה פרסי המוזיקה של iHeartRadio, חמישה פרסי BMI, שלושה פרסי המוזיקה האמריקאית, ושני פרסי הווידאו קליפים של MTV.
הוא היה מועמד לשלושה פרסי גראמי.
רשימת "25 בני הנוער המשפיעים ביותר" של מגזין טיים (2014)
שדרת הכוכבים של קנדה (2015)
רשימת "סמלי העשור" של iHeartRadio קנדה (2019)
שון קארל רולנד פרטווי הוא שחקן אנגלי.
הוא גילם את קפטן פיצפטריק במחזה "טום ג'ונס" עיבוד לספרו של הנרי פילדינג, את סמל ולס בסרט "Dog Soldiers", את הטייס סמית' בסרט "סיוט בקצה האופק" ואת אלפרד פניוורת' בסדרת הטלוויזיה "גותהאם" של רשת פוקס.
הוא בנו של השחקן ג'ון פרטווי מנישואיו השניים, שגילם את ההתגלמות השלישית של "הדוקטור" בסדרת הטלוויזיה "דוקטור הו".
פרטווי הוא אחיה של השחקנית דריאל פרטווי.
הוא נכדו של השחקן והתסריטאי רולנד פרטווי, וקרוב משפחה של השחקן ביל פרטווי.
הוא למד בבית הספר "טדינגטון" שבלונדון, ואחר כך ב"סאנברי קולג'".
בתחילת שנות השמונים של המאה העשרים שיחק פרטווי בתפקיד קפטן פיצפטריק במחזה "טום ג'ונס" על פי הרומן באותו שם מאת הנרי פילדינג.
אחרי סיום לימודיו ב"סאנברי קולג'" למד בבית הספר למשחק "בריסטול אולד ויק".
ב-1986 עם סיום הלימודים יצא לסיור הופעות עם הלהקה השייקספירית המלכותית במשך שלוש שנים.
ב-1999 גילם את דמותו של ברוטוס בסרט "קלאופטרה" של ערוץ הולמרק.
הוא היה שותף בבעלות של חברת ההפקה "Natural Nylon" ביחד עם סאדי פרוסט, ג'וד לאו, ג'וני לי מילר ויואן מקגרגור.
ב-2008 כיכב פרטווי בסרט הקולנוע "Doomsday" בתפקיד ד"ר טלבוט.
קולו נשמע לעיתים קרובות בפרסומות טלוויזיה, בתוכניות דוקומנטריות ובמשחקי וידאו, בהם משחק המחשב "Medieval: Total War", משחק המלחמה "Killzone" וב-"Killzone 2" וכן ב-"Fire Warrior" בתפקיד המושל סוורוס.
הוא מופיע בפרסומת התיירות לצפון-מזרח אנגליה שמשודרת מתחילת 2009.
בשנת 2010 שיחק בתפקיד ריצ'רד במותחן "4.3.2.1" שכתב וביים נואל קלארק.
ב-7 בנובמבר 2011 החליף את אינדיה פישר בקריינות בעונה הרביעית של "מאסטר שף: המקצוענים".
פרטווי הופיע בסרט האימה "Devil's Playground" שביים מארק מק'קווין, לצדם של דני דייר, ג'יימי מארי, ג'נט מונטגומרי וקרייג פרבאס.
הסרט יצא לאקרנים באוקטובר 2010. עוד ב-2010 השתתף פרטווי בסרט הזומבים "The 4th Reich" שביים שון סמית'.
ברדיו השתתף פרטווי בתסכיתי דרמה של רדיו 4 ב-BBC.
בין השאר גילם את דמותו של השחקן אוליבר ריד במחזה "Burning Both Ends" מאת מת'יו ברוטון.
בשנת 2014 לוהק פרטוויז לסדרת הטלוויזיה "גותהאם" של רשת פוקס.
הסדרה מציגה את מקורותיהן של דמויות רבות מעולם הקומיקס של באטמן.
פרטווי מגלם את אלפרד פניוורת' משרתם הנאמן של משפחת ויין.
בעקבות מותם הטרגי, הוא מגונן על ברוס ויין הצעיר - מי שעתיד להיות באטמן.
ב-12 ביוני 1999 נשא לאישה את המאפרת ז'קי המילטון-סמית' בתו של הברון אנטוני המילטון-סמית'.
בחג המולד של 2001 נולדו לבני הזוג תאומים, אלפרד וגילברט.
הם נולדו בטרם עת, וגילברט מת באפריל 2002.
2 בארי רנקין הסרט השני בטרילוגיית הסרטים גול!
שון מייקל ספייסר הוא יועץ פוליטי אמריקאי שכיהן כדובר הבית הלבן בממשלו של הנשיא דונלד טראמפ.
קודם לכן כיהן כמנהל התקשורת והאסטרטג הראשי של הוועדה הרפובליקנית הלאומית (RNC).
ספייסר נולד במחוז נסאו שבמדינת ניו יורק וגדל ברוד איילנד.
אמו עבדה באוניברסיטת בראון ואביו עבד כסוכן ביטוח.
ב-1993 סיים תואר ראשון בממשל מקונטיקט קולג' ושימש חבר נבחרת השיט של המוסד.
בשנתו השלישית שהה באוניברסיטה האמריקאית בוושינגטון די.
ב-1999 הצטרף לכוחות המילואים של צי ארצות הברית והתקדם לדרגת קומנדר.
ב-2012 סיים תואר שני בביטחון לאומי ואסטרטגיה ממכללת המלחמה של הצי.
לאחר לימודי התואר הראשון עבד כחוקר בוועדת המפלגה הרפובליקנית בסנאט.
במהלך הבחירות בארצות הברית בשנת 2000, שימש ראש ועדת המפלגה הרפובליקנית לקידום בחירתם מחדש של חברי הקונגרס מהמפלגה.
בשנים 2002–2005 שימש מנהל התקשורת ודובר ועדת התקציב של בית הנבחרים של ארצות הברית.
בשנים 2005–2006 שימש מנהל התקשורת של הוועדה הרפוליקנית בבית הנבחרים, בשנים 2006–2009 שימש עוזר לענייני תקשורת של נציב הסחר של ארצות הברית.
בפברואר 2011 מונה למנהל התקשורת של הוועדה הרפובליקנית הלאומית, וב-2015 מונה בנוסף גם לאסטרטג הראשי של המפלגה.
ב-20 בינואר 2017 נכנס לתפקידו כמנהל התקשורת בממשלו של נשיא ארצות הברית דונלד טראמפ.
במקביל מונה גם לדובר הבית הלבן בעקבות נסיגתו של ג'ייסון מילר מהמינוי.
במרץ 2017 החליף אותו מייקל דובקה בתפקיד מנהל התקשורת, והוא נותר לשמש כדובר הבית הלבן.
בעקבות התפטרותו של דובקה, מונה ספייסר ביוני 2017 לתפקיד ממלא מקום מנהל התקשורת.
ב-11 באפריל 2017, בניסיון להגן על המתקפה האמריקאית בסוריה, טען ספייסר בתדרוך כתבי הבית הלבן כי "אפילו היטלר לא ירד לשפל של שימוש בנשק כימי".
בהמשך הסביר ספייסר כי היטלר "לא השתמש בגז על אנשיו באותה צורה שאסד השתמש בו על עמו", ולאחר מכן ציין כי היטלר הכניס את היהודים לתוך "מרכזי שואה".
לבסוף התנצל ספייסר על דבריו.
ביולי 2017 הודיע על התפטרותו מכל תפקידיו בממשל טראמפ על רקע מינויו של אנתוני סקרמוצ'י לתפקיד מנהל התקשורת.
ספייסר המשיך לכהן בתפקידיו בממשל עד 31 באוגוסט 2017.
בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השישי.
במרץ 2020 הוא החל לשדר תוכנית בערוץ Newsmax TV.
ספייסר נשוי לרבקה מילר, מפיקת טלוויזיה ויועצת תקשורת, שהייתה חברה בסגל הבית הלבן בתקופת כהונתו של ג'ורג' ווקר בוש, ולהם שני ילדים.
שון ברי מקפרלנד הוא קצין בדימוס בדרגת לוטננט גנרל בצבא ארצות הברית.
בתפקידו האחרון שירת כסגן מפקד וראש מטה פיקוד האימונים וההדרכה של צבא ארצות הברית.
מקפרלנד גדל בחווה חקלאית בצפון מדינת ניו יורק ולמד בבתי ספר קתוליים.
ב-1981 סיים לימודי תואר ראשון בהנדסת אווירונאוטיקה באקדמיה הצבאית של ארצות הברית והתגייס לצבא ארצות הברית.
שירת כמפקד מחלקה וסגן מפקד פלוגה בגדוד השני של רגימנט הפרשים המשוריין ה-3 בפורט בליס שבטקסס.
שימש מפקד פלוגה בגדוד השלישי של רגימנט הפרשים ה-12 בגרמניה המערבית, שמשימתה פטרול בגבול עם גרמניה המזרחית בסמוך לעיר פולדה.
במהלך מלחמת המפרץ שירת במטה רגימנט הפרשים המשוריין השלישי שלחם בכווית.
שימש קצין מבצעים של הגדוד השלישי וסגן מפקד הגדוד הראשון ברגימנט הפרשים הרביעי שהוצב בגרמניה ובבוסניה.
פיקד על הגדוד השני ברגימנט המשוריין ה-63 שהוצב במקדוניה ובגרמניה.
שימש קצין תכנון של כוח הקואליציה המשולב השביעי במהלך מלחמת עיראק ולאחר מכן שימש קצין אג"ם של קורפוס V בגרמניה.
ב-2005 מונה למפקד חטיבה 1 בדיוויזיה המשוריינת ה-1 בגרמניה.
תחת פיקודו נשלחו כוחות החטיבה לעיראק ובמשך 14 חודשים, פיקד על צוות קרב שלחם באזור תל עפר ובאזור רמאדי, בו ניהל מערכה ממושכת נגד כוחות הסונים מאל-קאעידה והמדינה האסלאמית.
במהלך הלחימה ברמאדי בנה קואליציה עם מנהיגים מקומיים וסייע בבניית כוחות משטרה מקומיים.
החטיבה איבדה בקרבות 95 חיילים ו-600 נוספים נפצעו.
בתפקידו הבא שירת כראש מחלקת עיראק באגף התכנון במטות המשולבים.
שימש מפקד הכוח המשולב על גבול ארצות הברית–מקסיקו של פיקוד צפון.
שירת כסגן מפקד מרכז הזרועות השלובים וסגן מפקד המכללה לפיקוד ומטה של הצבא בפורט לוונוורת'.
ב-2011 מונה לסגן ראש מטה כוח הסיוע הביטחוני הבינלאומי באפגניסטן.
במאי 2013 מונה למפקד הדיוויזיה המשוריינת הראשונה ומפקד בסיס פורט בליס.
באוגוסט 2014 מונה למפקד הקורפוס ה-3 בפורט הוד, במסגרת זו שימש מאוקטובר 2015 עד אוגוסט 2016 כמפקד הכוח המשולב למלחמה בארגון המדינה האסלאמית בסוריה ובעיראק.
הוא נבחר לרשימת טיים 100 של האישים המשפיעים ביותר בעולם לשנת 2016.
באפריל 2017 מונה לסגן מפקד וראש מטה פיקוד האימונים וההדרכה של צבא ארצות הברית במקום קווין מנגום.
שירת בתפקיד עד פרישתו מהצבא במרץ 2018.
מקפרלנד בעל שלושה תארים שניים, בהנדסת אווירונאוטיקה מאוניברסיטת ג'ורג'יה טק, בלימודי צבא מתקדמים מהמכללה לפיקוד ומטה של הצבא ובאסטרטגיית משאבים לאומיים מהאוניברסיטה לביטחון לאומי.
הוא נשוי ללינדה והם הורים לבן ובת.
שון מקגינלי הוא שחקן קולנוע וטלוויזיה אירי.
מקגינלי נולד בפטיגו במחוז דניגול שבאירלנד, שם עבד אביו כפקיד מכס, וגדל בבאלישנון.
הוא קיבל תואר באוניברסיטי קולג' גלוויי.
בשנים 1977 עד 1989 היה חבר בלהקת התיאטרון דרואיד.
בקולנוע הופיע מקגינלי בסרטים כגון "הגנרל", "לב אמיץ", "כנופיות ניו יורק", "פריז פריים" ו-"Man About Dog".
בין 2010 ל-2014 גילם את מלאכי בסדרת הדרמה קומית הקנדית "Republic of Doyle".
הוא הופיע בסדרות טלוויזיה שונות בהן בפרק בסדרה "רציחות במידסומר".
שנה שם שם באנגלית תפקיד הערות 1990 Who Bombed Birmingham?
שון מלכה (נולד ב-27 באפריל 1993) הוא כדורגלן ישראלי המשחק בעמדת הקשר בהפועל לוד מליגה א' דרום.
מלכה החל לשחק כדורגל במחלקת הנוער של הפועל תל אביב.
ב-31 באוגוסט 2012 הושאל להפועל פתח תקווה מהליגה הלאומית, וב-14 בספטמבר 2012 ערך את הופעת הבכורה שלו בקבוצה, כשנכנס כמחליף בהפסד 0–2 למכבי אום אל-פחם.
ב-17 במאי 2013 הבקיע את שער הבכורה שלו בקריירה, בניצחון 3–2 על הפועל בני לוד, ובסך הכל סיים את עונת 2012/2013 עם שער אחד ובישול אחד ב-14 הופעות בליגה הלאומית.
לקראת עונת 2013/2014 הוחזר לסגל הפועל תל אביב על ידי המאמן רן בן שמעון, וב-22 בספטמבר 2013 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי פתח תקווה.
עד תום העונה ערך בסך הכל 13 הופעות בליגת העל, בנוסף להופעה אחת בגביע המדינה.
ב-17 ביולי 2014 ערך את הופעת הבכורה שלו במסגרות האירופיות, כאשר פתח בהרכב בהפסד 0–3 לאסטנה במוקדמות הליגה האירופית.
הוא פתח בהרכב גם בניצחון 1–0 בגומלין, ובסך הכל בעונת 2014/2015 ערך 18 הופעות בכל המסגרות, מתוכן עשר הופעות בליגה.
ב-7 ביולי 2015 חזר להפועל פתח תקווה, אך לאחר שערך חמש הופעות ליגה בתחילת עונת 2015/2016 עבר ב-7 בינואר 2016 להפועל ראשון לציון, במדיה שיחק שנה וחצי עד תום עונת 2016/2017.
ב-11 ביולי 2017 חזר לליגת העל כאשר חתם בהפועל אשקלון.
בעונת 2017/2018 ערך 21 הופעות בליגת העל, ובסופה ירדה הקבוצה לליגה הלאומית.
ב-23 באוגוסט 2018 חתם לשלוש שנים בבני יהודה תל אביב.
יומיים לאחר מכן ערך את הופעת הבכורה שלו בקבוצה, כשנכנס כמחליף בהפסד 0–1 למ.ס.
בסך הכל ערך 14 הופעות ליגה בעונת 2018/2019, ובסופה שוחרר מהמועדון.
ב-4 בספטמבר 2019 חתם במכבי יבנה מליגה א', אך כעבור שלושה חודשים עבר להפועל כפר שלם מאותה הליגה.
ב-26 בנובמבר 2020 חתם בהפועל ראשון לציון מהליגה הלאומית.
ב-19 בספטמבר 2022 חתם בהפועל כפר שלם מליגה א'.
ב-24 בינואר 2023 חתם בצעירי טייבה.
בינואר 2024 חתם בסקציה נס ציונה.
ב-21 באוקטובר חתם בהפועל לוד מליגה א' דרום.
אחיו הצעיר, עמית מלכה, גם הוא כדורגלן.
שון קולווין היא זמרת-יוצרת ומוזיקאית אמריקאית.
שירה המוכר ביותר הוא זוכה גראמי משנת 1997, "Sunny Came Home".
קולווין נולדה בוורמיליון, שבדרום דקוטה, וגדלה בקרבונדייל, אילינוי ובלונדון, אונטריו, קנדה.
היא השנייה מתוך ארבעה ילדים.
היא למדה לנגן בגיטרה בגיל 10 ובילדותה האזינה לאוסף המוזיקה של אביה, אשר כלל אמנים כמו פיט סיגר ושלישיית קינגסטון.
קולווין עברה לאוסטין, טקסס, והצטרפה ללהקת הסווינג המערבי Dixie Diesels.
היא נכנסה לעולם הפולק באילינוי, ואחר כך בברקלי שבקליפורניה עד שאימצה את מיתרי הקול ונאלצה לצאת לשבתון, בגיל 24.
קולווין עברה לניו יורק, שם הצטרפה ללהקת באדי מילר ב-1980, ומאוחר יותר נהייתה מעורבת בקואופרטיב Fast Folk של גריניץ' וילג'.
קולווין השתתפה בהפקות אוף ברודוויי כגון Pump Boys and Dinettes, ונכתב עליה מאמר מרכזי במגזין Fast Folk.
ב-1987, המפיק סטיב אדבו שכר אותה לשיר קולות רקע בשיר "Luka" של סוזן וגה.
לאחר סיבוב הופעות עם וגה, קולווין חתמה על חוזה הקלטות עם קולומביה רקורדס והוציאה את אלבום הבכורה שלה, Steady On בשנת 1989. האלבום זכה בפרס גראמי לאלבום הפולק העכשווי הטוב ביותר.
אלבומה השני, Fat City יצא בשנת 1992, והיה מועמד לגראמי.
השיר שלה "I Don't Know Why" גם היה מועמד לפרס גראמי בקטגוריית שיר הפופ המצטיין בביצוע זמרת.
ב-1993 היא חזרה לאוסטין וב-1994 הוציאה את האלבום, Cover Girl.
בשנת 1995 קולווין הוציאה את האלבום Live 88, אוסף של הקלטות חיות מ-1988.
ב-1996, קולווין הוציאה אלבום נוסף A Few Small Repairs ובשנת 1997 ההצלחה של הסינגל שלה "Sunny Came Home" הזניק אותה אל הזרם המרכזי אחרי ארבעה שבועות במקום הראשון במצעד הפזמונים למוזיקה עכשווית.
השיר זכה בפרסי גראמי לשנת 1998 הן לשיר הטוב ביותר והן לאלבום הטוב ביותר.
בשנת 2008, קולווין עזבה את קולומביה רקורדס והוציא אלבום בן 15 שירים בשם These Four Walls בלייבל החדש שלה, Nonesuch Records.
האלבום כלל תרומות של האמנים פאטי גריפין וטדי תומפסון.
ב-2009 יצא אלבומה Live, אשר הוקלט במועדון הג'אז Yoshi's בסן פרנסיסקו.
אלבום האולפן השמיני של קולווין, All Fall Down, יצא בשנת 2012, והוא הופק על ידי באדי מילר באולפן בביתו בנאשוויל, טנסי.
האלבום כולל הופעות אורח על ידי אמילו האריס, אליסון קראוס וג'ייקוב דילן.
קולווין גם פרסמה את ספר זיכרונותיה, Diamond in the Rough, ב-2012. ב-2016 היא הקליטה אלבום עם סטיב ארל בשם Colvin and Earle.
לכבוד יום השנה ה-20 של האלבום A Few Small Repairs, יצאה קולווין לסבב הופעות מיוחד.
קולווין תרמה בשירתה לאלבומים של ג'יימס טיילור, בלה פלק, אדווין מקיין, שון מולינס ואליוט מרפי, בנוסף לחברתה מרי צ'ייפין קרפנטר, אשר תרמה גם לאלבומיה של קולווין.
קולווין אף שיתפה פעולה עם סטינג בשיר "One Day She'll Love Me".
קולווין דיבבה את קולה של הדמות רייצ'ל ג'ורדן בתוכנית הטלוויזיה "משפחת סימפסון".
קולווין היה נשואה פעמיים, בפעם הראשונה לסיימון טסאנו בין השנים1993-1995, ולצלם מריו ארווין, בין 1997 ל-2002. היא ילדה את בתה קלדוניה ביולי 1998.
שון פארקס הוא שחקן אנגלי.
בגיל 16 נרשם ללימודי דרמה בסלטק קולג'.
שנתיים אחר כך התקבל ללימודים באקדמיה המלכותית לאמנות הדרמה (RADA).
אחרי ששיחק בתפקידי משנה בתיאטרון ובטלוויזיה, פריצת הדרך שלו הייתה ב-1999 בסרט "אקסטזי" (Human Traffic).
בהמשך הופיע בסרטים כגון "Clubbed", "המומיה חוזרת", "דברים שצריך לעשות לפני גיל 30", ובסרט עטור השבחים "רמז לסקנדל".
בטלוויזיה שיחק פרקס בסדרות כגון "לוק, סטוק...", "Servants", "קזנובה" ו"דוקטור הו" של ראסל טי דייוויס.
בתיאטרון כיכב פארקס לצדם של דייוויד תרלפול וניל סטוק במחזה זוכה הפרסים "Blue/Orange" מאת ג'ו פנהול שהוצג בווסט אנד.
עוד שיחק במחזה "Elmina's Kitchen" מאת קוואם קוויי-ארמה, ובמחזה "טיטוס אנדרוניקוס" גילם את אהרון בתיאטרון שייקספיר גלוב.
פארקס כיכב בתפקיד ראשי בסדרת הטלוויזיה הבלשית "מוזס ג'ונס" של ערוץ BBC Two, כשלצידו שיחק מאט סמית.
אהרון המורי במחזה השייקספירי "טיטוס אנדרוניקוס" בתיאטרון הגלוב (2006)
שון פילדינג היא שחקנית ודוגמנית אמריקאית-שווייצרית שהופיעה בסדרות טלוויזיה וסרטים בארצות הברית, גרמניה ושווייץ.
פילדינג הייתה נשואה לתומאס בורר, שגריר שווייץ בגרמניה לשעבר, כמו גם למיליארדר האמריקני צ'ארלס אדיסון ויליאמס מ-Sammons Enterprises.
פילדינג נולדה באל פאסו, טקסס, ארצות הברית ולמדה באוניברסיטת המתודיסטית הדרומית בדאלאס, שם השלימה תואר ראשון בפרסום עם התמחות בפסיכולוגיה.
כמו כן היא גם הייתה מיס דאלאס ארצות הברית, מקום 6 במיס טקסס ארצות הברית ומיס דאלאס אמריקה.
פילדינג זכתה במיס טקסס אמריקה והייתה במקום ה-3 במיס אמריקה.
על אף היותה ילידת טקסס, ארצות הברית, שון פילדינג השתלבה היטב בחברה השווייצרית והשתתפה בקרנבל בזל.
ב-12 באוגוסט 2001, במארש-קונקורס בסניילז'ייה, בה הייתה נוכחת כשגרירה הרשמית של התערוכה הלאומית השווייצרית, שם הוצג לפניה ה-Unspunnenstein על ידי ה-Jurassic Bélier, שנגנב על ידי ה-Beliers בשנת 1984 מהמוזיאון של אזור יונגפראו באינטרלאקן.
פילדינג קיבלה את ה-Unspunnenstei, אבן גדולה בעלת משמעות היסטורית עבור שווייץ ששימשה בפסטיבל Unspunnenfest שהוביל להקמתם הסופית של 26 הקנטונים של שווייץ.
בנוסף, דיוקנה ובגדיה של שון פילדינג מוצגים במוזיאון ההיסטוריה הלאומית, ברלין, המוזיאון הלאומי של שווייץ ומוזיאון אודרי הפבורן.
משנת 1999 ועד 2014, פילדינג הייתה נשואה בפעם השנייה לתומאס בורר.
בני הזוג זכו להתייחסות תקשורתית רבה בגרמניה ובשוויץ, כאשר פילדינג המשיכה להופיע בתקשורת הרבה לאחר "פרשת בורר".
אלבום התמונות שלה, לדוגמה כמו "בוקרת מהאלפים", "סינדרלה " או "גונסלינגר" בכתב העת "Max", הוביל בשנת 2001 לתסביכים דיפלומטיים, שבמהלכם מסגרת עבודתו של תומאס בורר כשגריר הייתה תחת איום.
עם זאת, לאחר התנצלות מצד פילדינג, הפרשה טויחה.
בנוסף פילדינג גם עוררה סנסציה כשהגישה תביעה משפטית נגד פוטומונטאז שלה המראה לבוש מינימלי ו-"טופלס", שאפילו הצליח לזכות לתשומת לב במסיבת עיתונאים בבית הלבן.
היא ניצחה בתביעתה לעצירת ההוצאה לאור בבית המשפט המחוזי בברלין, ובית המשפט אסר על הדפסה נוספת של התצלומים השנוים במחלוקת בשנת 2001.
במהלך פרשת בורר, שבה עיתון Sonntagsblick האשים את בעלה ברומן מיני לא חוקי עם Djamila Rowe שבברלין, היא עמדה לצד בעלה.
כתוצאה מכך, היא סבלה מהפלה בשנת 2002 ואיבדה את ילדיה.
ממשלת שווייץ החליטה לקרוא לשגרירם בגרמניה בחזרה לברן תחת הרושם שהוא איננו מסוגל למלא את תפקידו עם הסערה התקשורתית שמסביבו.
כתוצאה הוא זומן חזרה לברן על מנת להיות שגריר בעיקר עבור מחנות פליטים גדולים.
בורר התחמק מהקריאה הבלתי נמנעת על ידי התפטרותו.
בורר ופילדינג הגישו תביעה לפיצויים במערכת בתי המשפט בארצות הברית נגד רינגייר הוצאות לאור, שנאלץ להתנצל בפומבי ולשלם על פי הדיווחים מיליוני פרנק שווייצרי.
בשנת 2010, הגישה שון פילדינג בקשת גירושין מתומאס בורר ובכך סיימה תקופה של נישואים בעייתיים.
מאז 2014 גרה פילדינג עם בן זוגה החדש פטריק שופף, שוער הוקי קרח מקצועי לשעבר.
השניים מתגוררים יחד באימנסי, קנטון שווייץ.
השניים מופיעים בתקשורת הגרמנית והשווייצרית לעיתים קרובות.
שון פילדינג התגוררה, שיקמה או/ועיצבה את מגורי הפנים של המבנים ההיסטוריים הבאים:
שגרירות שווייץ בברלין (התחייה יוונית)
המורשת העולמית של אונסק"ו קמפפמאייר פוטסדאם, גרמניה (בארוק ורוקוקו)
וילת שאון, Thalwil, שווייץ (אר נובו)
שון פילדינג עוסקת גם בעבודות פילנתרופיה וצדקה.
כיום היא נשיאת קרן הילדים השווייצרית באירופה.
היא הייתה שגרירה ב-SOS Children's Villages, שגרירת שווייץ ב-Expo.02, ומנהלת כבוד של UNICEF גרמניה לפרויקטים מיוחדים.
היא תומכת בקהילה הלהט"בית מאז תחילת שנות התשעים כחברת הנהלה ב-Aids Arms בדאלאס, טקסס, ארצות הברית, כיו"ר הכבוד של DIFFA, וכשגרירה של AIDS Hilfe Schweiz.
כמה מסדרות הטלוויזיה והסרטים שפילדינג הופיעה בהם:
שון פריס הוא שחקן ודוגמן אמריקאי.
פריס נולד ב-25 במרץ 1982 ביוסטון, טקסס, בנם של קתרין מילר ווורן סטיבן פריס.
משפחתו הייתה ממעמד הפועלים והתגוררה בבית קטן ביוסטון; הוא עבר לאוהיו בגיל 12, שם למד בתיכון פדובה פרנציסקני בעיר פארמה ובבית ספר לדוגמנות ומשחק ברביזון (אנ') בקליבלנד.
לאחר סיום לימודי התיכון עבר ללוס אנג'לס על מנת לפתח את קריירת המשחק שלו.
בשנת 2001 הופיע בתפקיד קטן בסרט המלחמה של מייקל ביי, "פרל הארבור" ובתפקיד הראשי בסרט האימה "The Brotherhood II".
בנוסף, שיחק במשך ארבעה פרקים בסדרה "לא לבושה" ברשת MTV.